Mid Day Market 21 May 2021 - Invest Allign\nMid Day Market 21 May 2021\nનિફ્ટી 15100ને પાર કરવામાં સફળ\nભારતીય બજાર માટે ચાલુ સપ્તાહ પોઝીટીવ એન્ડ દર્શાવવા જઈ રહ્યું છે. બેન્ચમાર્ક નિફ્ટી છેલ્લા બે મહિનાની ટોચ પર ટ્રેડ થઈ રહ્યો છે એમ કહી શકાય. આ લખાય છે ત્યારે તે 15118ની દિવસની ટોચ પર 1.4 ટકા મજબૂતી દર્શાવી રહ્યો છે. તેણે વૈશ્વિક હરિફોની સરખામણીમાં આઉટપર્ફોર્મન્સ જાળવ્યું છે. જે સૂચવે છે કે અન્ડરટોન મજબૂત છે અને તે બજારને નવી ટોચ ભણી લઈ જવામાં સફળ શઈ શકે છે. નિફ્ટીને 15150-15200ના ઝોનમાં અવરોધ છે. જે પાર થતાં મે એક્સયાપરીના સપ્તાહમાં નવી ટોચ સંભવ છે.\nબેંકિંગ અને ફાઈનાન્સિયલ સર્વિસિસનો મહત્વનો સપોર્ટ\nબજારને નવી ટોચ તરફ લઈ જવામાં બેંક શેર્સનું યોગદાન મુખ્ય જણાય છે. નિફ્ટી બેંક 2.22 ટકા સુધારા સાથે 34073 પર ટ્રેડ થઈ રહ્યો છે. જે તાજેતરની ટોચ છે. બેંકિંગ કાઉન્ટર્સમાં ઈન્ડસઈન્ડ બેંક, એચડીએફસી બેંક, એયૂ સ્મોલ ફાઈનાન્સ બેંક, આઈસીઆઈસીઆઈ બેંક, એસબીઆઈ અને એક્સિસ બેંક2ટકાથી 3.3 ટકા સુધીનો સુધારો દર્શાવી રહ્યાં છે.\nએસબીઆઈમાં પરિણામ અગાઉની મજબૂતી\nદેશની સૌથી મોટી બેંક એસબીઆઈ આજે તેના માર્ચ ક્વાર્ટરના પરિણામ જાહેર કરવાની છે. કંપનીએ ડિસેમ્બર ક્વાર્ટર માટે અપેક્ષાથી ચઢિયાતું પરિણામ દર્શાવ્યું હતું. આમ બજાર આ વખતે પણ ઊંચી અપેક્ષા રાખી રહ્યું છે. બજારના મતે નીચા પ્રોવિઝન્સ પાછળ બેંકના નેટ ઈન્ટરેસ્ટ ઈન્કમમાં નોંધપાત્ર વૃદ્ધિની શક્યતા છે. જોકે આ અપેક્ષા સાચી પડે છે કે કેમ તે પરિણામ બાદ ખ્યાલ આવશે. બેંક માટે રૂ. 400નું સ્તર એક અવરોધ છે. હાલમાં તે રૂ. 391 પર ટ્રેડ થઈ રહ્યો છે.\nમીડ-કેપ ઈન્ડેક્સ નવી ટોચ પર\nનિફ્ટી મીડ-કેપ ઈન્ડેક્સ નવી ટોચ દર્શાવી રહ્યો છે. તેણએ 25501ની નવી ટોચ દર્શાવી છે અને હાલમાં 25476 પર ટ્રેડ થઈ રહ્યો છે. 52-સપ્તાહના 12464ના તળિયા સામે તે 100 ટકાથી વધુ રિટર્ન દર્શાવી રહ્યો છે એમ કહી શકાય. આમ તેણે લાર્જ-કેપ્સની સરખામણીમાં આઉટપર્ફોર્મન્સ દર્શાવ્યું છે. મીડ-કેપ શેર્સમાં ટોરેન્ટ પાવર7ટકા મજબૂતી સાથે નવી ટોચ પર ટ્રેડ થઈ રહ્યો છે. જ્યારે ક્વેસ કોર્પ5ટકા, પીએનબી હાઉસિંગ ફાઈનાન્સ5ટકા, એડલવેઈસ5ટકા, અદાણી ટોટલ ગેસ4ટકા અને વોડાફોન આઈડિયા3ટકાનો સુધારો દર્શાવી રહ્યાં છે.\nબજારમાં તીવ્ર સુધારા પાછળ વોલેટિલિટી ઈન્ડેક્સ ઈન્ડિયા વીક્સ2ટકાના ઘટાડે 19.26 પર ટ્રેડ થઈ રહ્યો છે. ચાલુ સપ્તાહે તે લગભગ 20ના સ્તર નીચે જ ટ્રેડ થયો છે. જે સૂચવે છે કે આગામી સમયગાળામાં બજારમાં વોલેટિલિટી પ્રમાણમાં નીચી જળવાય રહેવાની શક્યતા છે. વૈશ્વિક બજારોમાં જોકે ઊંચી વધ-ઘટને કારણે સ્થાનિક બજારમાં પણ નોંધપાત્ર ગેપ-અપ અથવા ગેપ-ડાઉન ઓપનીંગ જોવા મળી શકે છે.


કાન્સ ફિલ્મ ફેસ્ટીવલમાં બોલ્યા વોલોદીમીર ઝેલેંસ્કી- તાનાશાહ મરશે | Volodymyr Zelensky spoke at the Cannes Film Festival- The dictator will die - Gujarati Oneindia\n| Published: Wednesday, May 18, 2022, 9:27 [IST]\nયુક્રેનના રાષ્ટ્રપતિ વોલોદીમીર ઝેલેન્સ્કીએ વર્ચ્યુઅલ માધ્યમ દ્વારા કાન્સ ફિલ્મ ફેસ્ટિવલને સંબોધિત કર્યું. આ દરમિયાન તેણે રશિયાના રાષ્ટ્રપતિ વ્લાદિમીર પુતિન પર આકરા પ્રહારો કર્યા હતા. ઝેલેન્સકીએ ફિલ્મ નિર્માતાઓને કહ્યું કે ફાસીવાદીઓ પરના જોક્સનો આનંદ માણો અને તેના પર ચૂપ ન રહો. તે જ સમયે, ઝેલેન્સકીએ એડોલ્ફ હિટલર પર ચાર્લી ચેપ્લિનની મજાકની પ્રશંસા કરી હતી.\nઝેલેન્સકીએ 1940માં રિલીઝ થયેલી ફિલ્મ ધ ગ્રેટ ડિક્ટેટર, જેમાં ચાર્લી ચૅપ્લિન મુખ્ય ભૂમિકામાં હતા, તેના ડાયલોગ બોલ્યો હતો. તેમણે કહ્યું માણસની નફરત ખતમ થઈ જશે, સરમુખત્યારો મરી જશે, તેમણે લોકો પાસેથી લીધેલી સત્તા પાછી આવશે. આ સાથે ઝેલેન્સકીએ વિશ્વના સિનેમાને અપીલ કરી હતી કે આપણા સિનેમા મૌન ન રહે તે જરૂરી છે. આપણને એક નવા ધર્મગુરુની જરૂર છે, જે આપણા સમયનું સિનેમા બતાવશે અને મૌન નહીં રહે.\nઝેલેન્સકીએ કાન્સ ફિલ્મ ફેસ્ટિવલમાં અનેક ગીતો યાદ કર્યા બાદ આ વાત કહી હતી. લાઈવ સેટેલાઇટ વિડિયો સ્પીચમાં દર્શકોને સંબોધતા ઝેલેન્સકીએ લોકોને અપીલ કરી હતી કે સિનેમા સ્વતંત્રતાના પક્ષમાં હોવું જોઈએ. ઝેલેન્સકી ફરી એકવાર એ જ મિલિટરી ગ્રીન ટી-શર્ટમાં લોકોની સામે દેખાયા હતા. તેમના સંબોધન પછી, લોકોએ હોલમાં ઉભા રહીને તાળીઓના ગડગડાટથી તેમનું સ્વાગત કર્યું. ઝેલેન્સકીએ એપોક્લિપ્સ નાઉ અને ચાર્લી ચેપ્લિનની ધ ગ્રેટ ડિક્ટેટરની પ્રશંસા કરી.\nકાન્સ ફિલ્મ ફેસ્ટિવલમાં યુક્રેનિયન ફિલ્મ નિર્માતાઓની ઘણી ફિલ્મોની રજૂઆત જોવા મળશે, જેમાં સેર્ગેઈ લોઝનીત્સાની દસ્તાવેજી ધ નેચરલ હિસ્ટ્રી ઓફ ડિસ્ટ્રક્શનનો સમાવેશ થાય છે. આ ફિલ્મમાં મન્ટાસ ક્વાડ્રાવિસિયસ દ્વારા શૂટ કરાયેલા દ્રશ્યો પણ દર્શાવવામાં આવ્યા છે, જે ગયા મહિને મારિયોપોલમાં મૃત્યુ પામ્યા હતા. નોંધનીય છે કે કાન્સ ફિલ્મ ફેસ્ટિવલ 17 મેથી શરૂ થયો છે અને 28 મે સુધી ચાલશે.\ncannes film festival ukraine russia war government રશિયા યુક્રેન યુદ્ધ સરકાર કાન્સ ફિલ્મ ફેસ્ટિવલ\nVolodymyr Zelensky spoke at the Cannes Film Festival- The dictator will die\nStory first published: Wednesday, May 18, 2022, 9:27 [IST]


India's secound sergical strike on PoK after pulwamwa attack, Photos news and updates|ભારતે PoK બ્લાસ્ટ કર્યા હોવાના મળ્યા પુરાવા, જુઓ પાકિસ્તાને જ જાહેર કરી હુમલાની તસવીરો\nIndia's secound sergical strike on PoK after pulwamwa attack, Photos news and updates\nપુરાવા / ભારતે PoK બ્લાસ્ટ કર્યા હોવાના મળ્યા પુરાવા, જુઓ પાકિસ્તાને જ જાહેર કરી હુમલાની તસવીરો\nપાકિસ્તાન આર્મ્ડ ફોર્સના મેજર જનરલ આસિફ ગફુરે તસવીરો ટ્વિટ કરીને પુરાવા આપ્યા\nનવી દિલ્હી: પુલવામામાં આતંકી હુમલા પછી ભારતે પાકિસ્તાન અધિકૃત કાશ્મીરમાં 1,000 બોમ્બથી હુમલો કર્યો છે. સૂત્રોના જણાવ્યા પ્રમાણે ભારતીય વાયુસેનાએ અંદાજે 12 મિરાજ વિમાનથી પીઓકેમાં આવેલા જૈશના ઠેકાણા પર આ હુમલો કર્યો છે. જોકે આ હુમલા વિશે ભારત તરફથી કોઈ ઓફિશિયલી ખુલાસો કરવામાં આવ્યો નથી પરંતુ પાકિસ્તાન આર્મીએ આ વાત સ્વીકારી છે. પાકિસ્તાન આર્મ્ડ ફોર્સના મેજર જનરલ આસિફ ગફુરે ટ્વિટ કરીને આ વાતનો ખુલાસો કર્યો છે. મેજર જનરલે આ હુમલાની તસવીરો પણ ટ્વિટ કરીને ભારતે પાકિસ્તાન પર હુમલો કર્યો હોવાના પુરાવા આપ્યા છે.\nપાકિસ્તાની સેનાના પ્રવક્તા મેજર જનરલ આસિફ ગફૂરે બોમ્બ બ્લાસ્ટની તસવીરો ટ્વિટ કરી છે. જેમાં ભારતીય બોમ્બના શેલ જોવા મળી રહ્યા છે. માનવામાં આવે છે કે, ભારતે 1 હજાર કિલો બોમ્બથી બ્લાસ્ટ કર્યા છે. આ હુમલામાં ઘમાં આતંકી કેમ્પ બરબાદ થઈ ગયા છે. સૂત્રોના જણાવ્યા પ્રમાણે ભારતીય વાયુસેનાએ મંગળવારે સવારે 3.30 વાગે આ મોટી કાર્યવાહી કરી છે.\n12 મિરાજ વિમાનથી આ હુમલો કરવામાં આવ્યો છે. સૂત્રોના જણાવ્યા પ્રમાણે આ ઓપરેશનમાં પીઓકેમાં બાલાકોટ, ચકૌતી અને મુઝફ્ફરાબાદમાં આવેલા આતંકીઓના લોન્ચ પેડ બરબાદ કરી દેવામાં આવ્યા છે. અહીં ત્રણેય જગ્યાઓ પર જૈશ-એ-મોહમ્મદના અલ્ફા-3 ઠેકાણા હતા જે તોડી પાડવામાં આવ્યા છે.